**Ministru kabineta noteikumu projekta “Grozījums Ministru kabineta 2011. gada 28. jūnija noteikumos Nr. 500 “****Noteikumi par transportējamām spiedieniekārtām” un “Grozījums Ministru kabineta 2003. gada 16. septembra noteikumos Nr. 518 “Spiedieniekārtu kompleksu tehniskās uzraudzības kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts izstrādāts ar mērķi, lai pilnveidotu normatīvo regulējumu spiedieniekārtām un to kompleksiem (klasifikācija atbilst III vai IV kategorijai), kas atrodas privātpersonu valdījumā, tādejādi nodrošinot privātpersonu valdījumā esošajiem spiedieniekārtu kompleksiem tehnisko pārbaužu veikšanu noteiktajos termiņos un apjomā, neapdraudot cilvēku dzīvību un veselību.  Noteikumu projekts stājas spēkā 2021.gada 1.novembrī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts pēc Ekonomikas ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2011. gada 28. jūnija noteikumi Nr. 500 “Noteikumi par transportējamām spiedieniekārtām” (turpmāk – Noteikumi Nr. 500) nosaka transportējamo spiedieniekārtu (tajā skaitā cisternas) atbilstības novērtēšanas, atkārtotas atbilstības novērtēšanas, tirgus uzraudzības un tehniskās uzraudzības kārtību, lai apritē esošās transportējamās spiedieniekārtas neradītu draudus cilvēku dzīvībai, veselībai, īpašumam un videi, kā arī prasības, kas jāievēro, organizējot un veicot darbus ar attiecīgajām transportējamām spiedieniekārtām.  Spiedieniekārtu kompleksiem prasības noteiktas Ministru kabineta 2003. gada 16. septembra noteikumos Nr. 518 „Spiedieniekārtu kompleksu tehniskās uzraudzības kārtība” (turpmāk – Noteikumi Nr. 518), kas nosaka, kas jāievēro, organizējot un veicot darbus ar spiedieniekārtu kompleksiem, kā arī nosaka spiedieniekārtu kompleksa tehniskās uzraudzības kārtību.  Attiecībā uz spiedieniekārtu kompleksu tehniskajām pārbaudēm Noteikumu Nr. 518 prasības paredz, ka spiedieniekārtu kompleksa valdītājam visā spiedieniekārtu kompleksa lietošanas laikā jāveic kārtējās tehniskās pārbaudes, proti, ārējo tehnisko pārbaudi, iekšējo tehnisko pārbaudi un hidraulisko pārbaudi. Spiedieniekārtu kompleksu tehniskās pārbaudes veic nacionālajā akreditācijas institūcijā akreditētas inspicēšanas institūcijas vai citā Eiropas Savienības dalībvalstī akreditēta inspicēšanas institūcija.  Pamatojoties uz Ministru kabineta 2006.gada 1.augusta noteikumiem Nr.632 “Patērētāju tiesību aizsardzības centra nolikums” Patērētāju tiesību aizsardzības centrs (turpmāk - PTAC) bez speciālas atļaujas drīkst apmeklēt jebkuras ēkas, telpas, teritorijas un citas vietas, kurās lieto kontrolei un uzraudzībai pakļautās bīstamās iekārtas, līdz ar to PTAC ir tiesīgs ierasties jebkurā mājsaimniecībā, kur lietošanā atrodas spiedieniekārtu komplekss un pārbaudīt, vai spiedieniekārtu kompleksam ir veikta kārtējā tehniskā pārbaude.  Transportējamās spiedieniekārtas - cisternas lieto sašķidrinātās naftas gāzes, dabas gāzes pārvadāšanai līdz mājsaimniecībām (privātmājām), kur tiek veikta spiedieniekārtu kompleksa uzpilde ar gāzveida kurināmo (sašķidrināto naftas gāzi, dabas gāzi), kas tiek lietota mājsaimniecību apkurei. Šo spiedieniekārtu kompleksu uzpildi veic lielākie uzpildītāji, kas ir cisternu valdītāji (juridiskas personas), piemēram SIA “Latvijas propāna gāze”, SIA “INTERGAZ”, SIA “Pirmas”, SIA “Virāža A”.  Pamatojoties uz PTAC sniegto informāciju, mājsaimniecībās privātpersonu valdījumā esošajiem spiedieniekārtu kompleksiem netiek veiktas kārtējās tehniskās pārbaudes Noteikumu Nr. 518 4. nodaļā noteiktajos termiņos un apjomā. Saskaņā ar Bīstamo iekārtu reģistra (turpmāk – BIR) datiem no 835 spiedieniekārtu kompleksiem kārtējā tehniskā pārbaude nav veikta 227 spiedieniekārtu kompleksiem (27%), savukārt 35 spiedieniekārtu kompleksi (4%) nav reģistrēti BIR. Līdz ar to, secināms, ka mājsaimniecībās tiek lietoti nepārbaudīti spiedieniekārtu kompleksi, kas var apdraudēt cilvēku dzīvību un veselību.  Lai mājsaimniecībās lietotu drošības prasībām atbilstošus spiedieniekārtu kompleksus Ekonomikas ministrija sadarbībā ar PTAC ir izstrādājusi Noteikumu projektu, kurā papildinātas prasības cisternu un spiedieniekārtu kompleksu valdītājiem, proti,:   * cisternu valdītājiem pirms spiedieniekārtu kompleksa uzpildes jāpārliecinās par kārtējās tehniskās pārbaudes esamību un, ja spiedieniekārtu kompleksam nav veikta kārtējā tehniskā pārbaude, tad cisternu valdītājs nedrīkst veikt spiedieniekārtu kompleksa uzpildi; * spiedieniekārtu kompleksa valdītājam ir pienākums pirms spiedieniekārtu kompleksa uzpildes uzrādīt uzpildītājam informāciju par pēdējo spiedieniekārtu kompleksam veikto tehnisko pārbaudi, tādejādi novēršot, ka mājsaimniecībās tiek lietoti drošības prasībām atbilstoši spiedieniekārtu kompleksi.   Šobrīd normatīvajā regulējumā ir noteikts, ka viens no spiedieniekārtu kompleksa valdītāja pienākumiem ir nodrošināt spiedieniekārtu kompleksiem kārtējās tehniskās pārbaudes un ņemot vērā, ka mājsaimniecībās privātpersonu valdījumā esošajiem spiedieniekārtu kompleksiem netiek veiktas šīs kārtējās tehniskās pārbaudes, kā arī PTAC nav pietiekamas kapacitātes, lai veiktu visās mājsaimniecībās šo spiedieniekārtu kompleksu uzraudzību un ne visās mājsaimniecībās PTAC ir iespējams piekļūt pie šiem spiedieniekārtu kompleksiem, tādēļ Noteikumu projektā ir papildināts ar cisternu un spiedieniekārtu valdītāju pienākumiem, tādejādi, veicinot spiedieniekārtu kompleksu valdītājiem veikt tehniskās pārbaudes noteiktajos termiņos un apjomā.  Spiedieniekārtu kompleksu valdītājs spiedieniekārtu kompleksam ārējo tehnisko pārbaudi veic reizi 12 mēnešos, iekšējo pārbaudi reizi 4 gados, hidraulisko pārbaudi reizi 8 gados. Savukārt spiedieniekārtu kompleksam kurā uzglabā sašķidrināto naftas gāzi, hidraulisko vai iekšējo pārbaudi veic reizi 12 gados.  Spiedieniekārtu kompleksu valdītājam ārējās tehniskās pārbaudes izmaksas ir aptuveni 50 euro (atkarīgs no spiedieniekārtu kompleksu atrašanās vietas), savukārt iekšējās un hidrauliskās tehniskās pārbaudes izmaksas ir aptuveni 400 euro (atkarīgs no iekārtas tehniskā stāvokļa, iekārtas izvietojuma (apakšzemes/virszemes), iekārtas tilpuma, iekārtas atrašanās vietas).  Ar Noteikumu projektu paredzēts, ka cisternu valdītājs veic  uzpildi tikai tādiem spiedieniekārtu kompleksiem, kuriem nav beidzies pēdējais kārtējais tehniskās pārbaudes termiņš, piemēram, ja spiedieniekārtu kompleksam ārējā tehniskā pārbaude ir veikta līdz 12 mēnešiem, tad cisternu valdītājs ir tiesīgs veikt šo spiedieniekārtu kompleksu uzpildi, bet ja ārējā tehniskā pārbaude ir veikta vēlāk kā 12 mēneši, tad cisternu valdītājs nedrīkst veikt šo spiedieniekārtu kompleksu uzpildi.  Pašlaik mājsaimniecībās, kur valdītājs ievēro tehniskās pārbaudes periodiskumu, parasti cenšas organizēt visas tehniskās pārbaudes kopā, piemēram, ārējo tehnisko pārbaudi kopā ar iekšējo tehnisko pārbaudi vai hidraulisko pārbaudi kopā ar ārējo un iekšējo tehnisko pārbaudi.  Noteikumu projekts paredz, ka spiedieniekārtu kompleksu valdītājam uzpildītājam jāuzrāda pēdējais tehniskās pārbaudes protokols.  Lai spiedieniekārtu kompleksu un cisternu valdītāji varētu sagatavoties Noteikumu projektā paredzētajam regulējumam, ir noteikts Noteikumu projekta spēkā stāšanās laiks, proti, 2021.gada 1.novembris. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Patērētāju tiesību aizsardzības centrs. |
| 4. | Cita informācija |  |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz cisternu valdītājiem, spiedieniekārtu kompleksu valdītājiem (privātpersonām), spiedieniekārtu kompleksu uzpildītājiem, akreditētām inspicēšanas institūcijām, kā arī tirgus uzraudzības institūciju – Patērētāju tiesību aizsardzības centru. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē īstenota atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 7.4. 1 apakšpunktā, proti, sabiedrības pārstāvjiem tika dota iespēja rakstiski sniegt viedokli par Noteikumu projektu tā izstrādes stadijā. |
| 2. | Sabiedrības līdzdalība projekta izstrādē | 2021. gada 17.februārī Noteikumu projekts kopā ar sākotnējās ietekmes novērtējuma ziņojumu (anotāciju) tika publicēts Ekonomikas ministrijas tīmekļa vietnē: <https://em.gov.lv/lv/Ministrija/sabiedribas_lidzdaliba/diskusiju_dokumenti/> un Valsts kancelejas tīmekļa vietnē: <https://www.mk.gov.lv/content/ministru-kabineta-diskusiju-dokumenti>, aicinot sabiedrību izteikt savu rakstisku viedokli |
| 3. | Sabiedrības līdzdalības rezultāti | SIA “INTERGAZ” izteica savu viedokli par to, ka atbalsta noteikumu projekta grozījumus, lai mājsaimniecībās tiktu lietoti drošības prasībām atbilstoši spiedieniekārtu kompleksi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Ekonomikas ministrs J. Vitenbergs

Vīza:

Valsts sekretārs E.Valantis

Matēviča 67013066,

Inese.Matevica@em.gov.lv